wickkiey/tamil-wikipedia-chunked huggingface dataset:
# என். செல்வராஜ்

## வாழ்க்கைக் குறிப்பு

இவர் பெரம்பலூர் மாவட்டம் துறைமங்கலத்தில் 5 மே 1944 அன்று நடராசன் என்பவருக்கு மகனாகப் பிறந்தார். இவர் பொறியியல் கல்வி கற்று பொறியாளராக தொழில் செய்தவர்.
இவர் 1980இல் நடந்த மக்களவைத் தேர்தலில் திருச்சிராப்பள்ளி மக்களவைத் தொகுதியில் திமுக சார்பில் போட்டியிட்டு வெற்றிபெற்றார். 1987 முதல் 1993வரை ஒருங்கிணைந்த திருச்சி மாவட்ட திமுக செயலாளராக இருந்தார். 1994 ஆம் ஆண்டு ஆண்டில் வைகோவால் மறுமலர்ச்சி திராவிட முன்னேற்றக் கழகம் துவக்கப்பட்டபோது அவருடன் சென்றார்.  
1996இல் மீண்டும் திமுகவில் இணைந்த இவர் தி.மு.க சார்பில் 2006 ஆம் ஆண்டு முசிறி சட்டமன்றத் தொகுதியில் போட்டியிட்டு அ. தி. மு.க. வேட்பாளரான பூனாட்சியை 10,927 வாக்குகளில் தோற்கடித்தார். தி.மு.க. அமைச்சரவையில் வனத்துறை அமைச்சராக நியமிக்கப்பட்டு 2006 முதல் 2011 வரை பதவி வகித்தார். பிறகு 2011 சட்டமன்றத் தேர்தலில் மண்ணச்சநல்லூர் தொகுதியில் போட்டியிட்டு தோல்வியடைந்தார். 2016 சட்டமன்றத் தேர்தலின்போது இவர் மீண்டும் மண்ணச்ச நல்லூர் தொகுதியில் திமுக சார்பில் போட்டியிட விரும்பினார் ஆனால் இவருக்கு அந்த வாய்ப்பு வழங்கப்படவில்லை. இதனால் அதிமுகவில் இணைந்தார்.
# என். செல்வராஜ்

## இறப்பு

மூளைப் புற்றுநோயால் பாதிக்கப்பட்ட இவர் மார்ச் 26, 2019 அன்று திருச்சியில் காலமானார்.
# Module:Solar eclipse/db/180
["1847Oct09"] = {Cat="9157", y="1847", m="10", d="09", TiG="9:00:23", Ty="வலய மறைப்பு", Saros="141", Mem="14", Max="70", Gam="0.5774", Mag="0.929", Map="SE1847Oct09A.png", Dur="8m 35s", Wid="323", Loc="27.7N 52.8E", TiPB="", TiTB="", TiTE="", TiPE="", Ph="", PhCap=""},
["1848Apr03"] = {Cat="9158", y="1848", m="04", d="03", TiG="22:49:07", Ty="பகுதி மறைப்பு", Saros="146", Mem="18", Max="76", Gam="-1.2264", Mag="0.5834", Map="SE1848Apr03P.png", Dur="", Wid="", Loc="71.8S 89W", TiPB="", TiTB="", TiTE="", TiPE="", Ph="", PhCap=""},
["1848Mar05"] = {Cat="9159", y="1848", m="03", d="05", TiG="13:31:35", Ty="பகுதி மறைப்பு", Saros="108", Mem="73", Max="76", Gam="1.395", Mag="0.2662", Map="SE1848Mar05P.png", Dur="", Wid="", Loc="71.8N 91.7W", TiPB="", TiTB="", TiTE="", TiPE="", Ph="", PhCap=""},
["1848Sep27"] = {Cat="9160", y="1848", m="09", d="27", TiG="9:21:19", Ty="பகுதி மறைப்பு", Saros="151", Mem="5", Max="72", Gam="1.2774", Mag="0.4875", Map="SE1848Sep27P.png", Dur="", Wid="", Loc="72.2N 121.9E", TiPB="", TiTB="", TiTE="", TiPE="", Ph="", PhCap=""},
["1848Aug28"] = {Cat="9161", y="1848", m="08", d="28", TiG="19:18:22", Ty="பகுதி மறைப்பு", Saros="113", Mem="71", Max="71", Gam="-1.5475", Mag="0.009", Map="SE1848Aug28P.png", Dur="", Wid="", Loc="71.3S 169.6W", TiPB="", TiTB="", TiTE="", TiPE="", Ph="", PhCap=""},
["1849Feb23"] = {Cat="9162", y="1849", m="02", d="23", TiG="1:38:09", Ty="வலய மறைப்பு", Saros="118", Mem="59", Max="72", Gam="0.7475", Mag="0.9796", Map="SE1849Feb23A.png", Dur="1m 58s", Wid="108", Loc="36.7N 144.3E", TiPB="", TiTB="", TiTE="", TiPE="", Ph="", PhCap=""},
["1849Aug18"] = {Cat="9163", y="1849", m="08", d="18", TiG="5:40:49", Ty="முழுமறைப்பு", Saros="123", Mem="44", Max="70", Gam="-0.7343", Mag="1.0349", Map="SE1849Aug18T.png", Dur="3m 7s", Wid="172", Loc="32.9S 83.5E", TiPB="", TiTB="", TiTE="", TiPE="", Ph="", PhCap=""},
["1850Feb12"] = {Cat="9164", y="1850", m="02", d="12", TiG="6:29:37", Ty="வலய மறைப்பு", Saros="128", Mem="49", Max="73", Gam="0.0503", Mag="0.9345", Map="SE1850Feb12A.png", Dur="8m 35s", Wid="245", Loc="11S 85.6E", TiPB="", TiTB="", TiTE="", TiPE="", Ph="", PhCap=""},
["1850Aug07"] = {Cat="9165", y="1850", m="08", d="07", TiG="21:33:54", Ty="முழுமறைப்பு", Saros="133", Mem="36", Max="72", Gam="0.0215", Mag="1.0769", Map="SE1850Aug07T.png", Dur="6m 50s", Wid="249", Loc="17.7N 141.8W", TiPB="", TiTB="", TiTE="", TiPE="", Ph="", PhCap=""}
}
# Module:Solar eclipse/db/190
# Module:Solar eclipse/db/195
# Module:Solar eclipse/db/200
["2049Nov25"] = {Cat="9618", y="2049", m="11", d="25", TiG="5:33:48", Ty="Hybrid", Saros="143", Mem="25", Max="72", Gam="0.2943", Mag="1.0057", Map="SE2049Nov25H.png", Dur="0m 38s", Wid="21", Loc="3.8S 95.2E", TiPB="", TiTB="", TiTE="", TiPE="", Ph="", PhCap=""},
["2050May20"] = {Cat="9619", y="2050", m="05", d="20", TiG="20:42:50", Ty="Hybrid", Saros="148", Mem="23", Max="75", Gam="-0.8688", Mag="1.0038", Map="SE2050May20H.png", Dur="0m 21s", Wid="27", Loc="40.1S 123.7W", TiPB="", TiTB="", TiTE="", TiPE="", Ph="", PhCap=""},
["2050Nov14"] = {Cat="9620", y="2050", m="11", d="14", TiG="13:30:53", Ty="பகுதி மறைப்பு", Saros="153", Mem="11", Max="70", Gam="1.0447", Mag="0.8874", Map="SE2050Nov14P.png", Dur="", Wid="", Loc="69.5N 1E", TiPB="", TiTB="", TiTE="", TiPE="", Ph="", PhCap=""}
}
# 2016 மகாமகம்

2016 மகாமகம் தஞ்சாவூர் மாவட்டம் கும்பகோணத்தில் பிப்ரவரி 13ம் தேதி முதல் பிப்ரவரி 22 வரை கொண்டாடப்பட்டது. 22 பிப்ரவரி 2016 நிறைவு நாளன்று சூரியன் கும்ப ராசியிலும், குரு சிம்ம ராசியிலும் வரும்போது பௌர்ணமி திதியில் மாசி மாத மக நட்சத்திரம் அன்று இடப லக்னத்தில் சேரும் புனித நாளில் நடைபெற்ற தீர்த்தவாரியில் பக்தர்கள் கலந்துகொண்டு மகாமகக்குளத்தில் புனித நீராடினர்.
# 2016 மகாமகம்

## 2016 மகாமக விழா

12 ஆண்டுகளுக்கொரு முறையும், சில சமயங்களில் 11 ஆண்டுகளுக்கொரு முறையும் வருகின்ற மகாமகம் இம்முறை கொண்டாடப்பட்டபோது தினமும் காலை 6.00 மணி முதல் இரவு 10.00 மணி வரை பக்தர்கள் நீராட அனுமதிக்கப்பட்டனர். 23 பிப்ரவரி 2016 அன்று இவ்விழா நிறைவுற்றது. விழா நிறைவுற்ற பின்னரும் பக்தர்கள் தொடர்ந்து நீராடினர். 28 பிப்ரவரி 2016இல் ஐந்து லட்சம் பக்தர்களும், 6 மார்ச் 2016இல் மூன்று பக்தர்களும் நீராடினர்.
# 2016 மகாமகம்

## 2016 மகாமக விழா

### இளைய மகாமகம்

ஒவ்வொரு மகாமகத்தின்போது அதற்கு முதல் ஆண்டு இளைய மகாமக ஆண்டாக கருதப்படும் நிலையில் 2015ஆம் ஆண்டு இளைய மகாமகம் நடைபெற்றது. இளைய மகாமகத்தின்போது சிவன் கோயில்களில் 23 பிப்ரவரி 2015ஆம் நாளும், வைணவக்கோயில்களில் 24 பிப்ரவரி 2015ஆம் நாளும் கொடியேற்றம் நடைபெற்றன. 3 மார்ச் 2015 அன்று சிவன் கோயில்களில் தேரோட்டம் நடைபெற்றது. 4 மார்ச் 2015 அன்று தீர்த்தவாரி நடைபெற்றது. 6 முதல் 8 மார்ச் 2015 வரை சிவன் கோயில்களிலும் வைணவக்கோயில்களிலும் விடையாற்றி நடைபெற்றது.
# 2016 மகாமகம்

## 2016 மகாமக விழா

### குடமுழுக்கு கண்ட கோயில்கள்

மகாமகத்திற்காகத் தீர்த்தவாரி கொடுக்கும் சைவக் கோயில்களான காசி விஸ்வநாதர் கோயில் (9 பிப்ரவரி 2014), கும்பேஸ்வரர் கோயில் (5 சூன் 2009), நாகேஸ்வரர் கோயில் (29 நவம்பர் 2015), சோமேஸ்வரர் கோயில் (2 நவம்பர் 2015), கோடீஸ்வரர் கோயில் (26 அக்டோபர் 2015), காளஹஸ்தீஸ்வரர் கோயில்(26 அக்டோபர் 2015), கௌதமேஸ்வரர் கோயில் (9 செப்டம்பர் 2015), அமிர்தகலசநாதர் கோயில் (22 அக்டோபர் 2015), பாணபுரீஸ்வரர் கோயில் (22 அக்டோபர் 2015), அபிமுகேஸ்வரர் கோயில் (26 அக்டோபர் 2015), கம்பட்ட விஸ்வநாதர் கோயில் (26 அக்டோபர் 2015), ஏகாம்பரேஸ்வரர் கோயில் (22 அக்டோபர் 2015) ஆகிய கோயில்களில் குடமுழுக்குகள் நடைபெற்றன. இக்கோயில்களில் பெரும்பாலான கோயில்களில் 2015இல் குடமுழுக்கு நடைபெற்றது. இரு கோயில்களில் முன்னரே நடைபெற்றன. அவ்வாறே காவிரியாற்றில் தீர்த்தவாரி காணும் சார்ங்கபாணி கோயில் (13 சூலை 2015), சக்கரபாணி கோயில் (8 நவம்பர் 2015), இராமஸ்வாமி கோயில் (9 செப்டம்பர் 2015), ராஜகோபாலஸ்வாமி கோயில் (19 சூன் 2015), வராகப்பெருமாள் கோயில் (26 அக்டோபர் 2015) ஐந்து வைணவக்கோயில்களிலும் 2015இல் குடமுழுக்கு நடைபெற்றன.
# 2016 மகாமகம்

## 2016 மகாமக விழா

### பந்தக்கால் முகூர்த்தம்

மகாமகம் தொடர்பான கோயில்களில் 24 ஜனவரி 2016 அன்று பந்தக்கால் முகூர்த்தம் நடைபெற்றது. மகாமகக்குளத்துக்குத் தண்ணீர் திறந்துவிடும் நிகழ்ச்சியும் 12 பிப்ரவரி 2016 அன்று நடைபெற்றது. நெரிசலைத் தவிர்ப்பதற்காக கொடியேற்றத்துக்கு முன்பே 13 பிப்ரவரி 2016 காலை 6.00 மணி முதல் பக்தர்கள் புனித நீராட அனுமதிக்கப்பட்டனர். பக்தர்கள் 24 மணி நேரமும் நீராட ஏற்பாடு செய்யப்பட்டதால் மன நிறைவாக நீராடினர். ஒவ்வொரு மகாமகத்தின் நடைபெறும் சீனிவாச மகோற்சவம் இந்த மகாமகத்தின்போது மகாமகக் குளக்கரையில் நடைபெற்றது.
40 நாட்களில் சுமார் 45 லட்சம் பேர் பங்குகொண்ட மகாமகம் நிறைவாக முடிந்தது.
# 2016 மகாமகம்

## 2016 மகாமக விழா

### கொடியேற்றம்

சிவன் கோயில்களில் 13 பிப்ரவரி 2016 அன்றும், வைணவக் கோயில்களில் 14 பிப்ரவரி 2016 அன்றும் கொடியேற்றம் நடைபெற்றது. கும்பேஸ்வரர், நாகேஸ்வரர், காசி விஸ்வநாதர், அபிமுகேஸ்வரர், காளஹஸ்தீஸ்வரர், சோமேஸ்வரர் கோயில்களில் 10 நாள்கள் பிரம்மோத்சவமாகவும் பிற ஆறு கோயில்களில் ஏக தின உற்சவமாகவும் விழா நடைபெற்றது.
# 2016 மகாமகம்

## 2016 மகாமக விழா

### தேரோட்டம்

அபிமுகேஸ்வரர் கோயிலிலும், நாகேஸ்வரர் கோயிலிலும் 21 பிப்ரவரி 2016 அன்றும் கும்பேஸ்வரர் கோயிலில் 22 பிப்ரவரி 2016 அன்றும் தேரோட்டம் நடைபெறவுள்ளது. கும்பேஸ்வரர் கோவிலின் விநாயகர் மற்றும் சுப்பிரமணியர் தேர்களின் வெள்ளோட்டம் 12 பிப்ரவரி 2016 அன்று நடைபெற்றது. நான்கு மகாமகங்களுக்குப் பிறகு கும்பேஸ்வரர் கோயிலில் ஐந்து தேர்களின் தேரோட்டம் நடைபெற்றது. காசி விஸ்வநாதர் கோயில், அபிமுகேஸ்வரர் கோயில், நாகேஸ்வரர் கோயில் ஆகிய கோயில்களில் தேரோட்டம் 21 பிப்ரவரி 2016இல் நடைபெற்றது.
# 2016 மகாமகம்

## 2016 மகாமக விழா

### தீர்த்தவாரி

தீர்த்தவாரிக்கான ஒத்திகை 6 பிப்ரவரி 2016இல் நடைபெற்றது. சிவன் கோயில்களின் தீர்த்தவாரி 22 பிப்ரவரி 2016 காலை 12 மணிக்கு மேல் 1.30 மணிக்குள் மகாமகக்குளத்தில் நடைபெற்றது. காவிரிக்கரையிலுள்ள தீர்த்தவாரி மண்டபங்கள் சீரமைக்கப்பட்டு அங்கு வைணவக் கோயில்களின் தீர்த்தவாரி நடைபெற்றது. தீர்த்தவாரியின்போது 12 சிவன் கோயில்களின் உற்சவமூர்த்திகள் காளை வாகனத்தில் எழுந்தருளினர். தொடர்ந்து மகாமகக்குளத்தில் அஸ்திரதேவர்கள் எழுந்தருள சிறப்பு அபிஷேகம் செய்யப்பட்டு, தீர்த்தவாரி நடைபெற்றது. அவ்வாறே ஐந்து வைணவக்கோயில்களின் சுவாமிகள் சக்கரப்படித்துறை அருகேயுள்ள சார்ங்கபாணி தீர்த்தவாரி மண்டபத்தில் எழுந்தருளினர். தொடர்ந்து அஸ்திரதேவர்கள் எழுந்தருள, தீர்த்தவாரி நடைபெற்றது.
# 2016 மகாமகம்

## தொடர்புடைய வசதிகள்

தமிழக அரசின் பொதுப்பணித்துறை, இந்து சமய அறநிலையத்துறை, காவல்துறை தீயணைப்பு மற்றும் மீட்புத்துறை, செய்தி மக்கள் தொடர்புத்துறை, சுற்றுலாத்துறை உள்ளிட்ட அனைத்துத்துறையினரும் திட்டமிட்டு முழுமூச்சாக ஈடுபட்டனர். பக்தர்களின் வசதிக்காக கும்பகோணம் நகரத்தில் பல்வேறு வசதிகள் மேற்கொள்ளப்பட்டன. விழாவின் முன்னோட்டமாக சிறப்பு அடையாள சின்னம் (லோகோ) வெளியிடப்பட்டது. மகாமகம் செயலி அறிமுகப்படுத்தப்பட்டது. தொடர்ந்து பிற ஏற்பாடுகள் செய்யப்பட்டன. அனைத்து வசதிகளும் பக்தர்களுக்கு மிகவும் உதவியாக இருந்தன. விழா முடிவடைந்த பின்னரும் சில நாள்களுக்கு காலை 6.00 மணி முதல் மாலை 6.00 மணி வரை நீராட அனுமதிக்கப்பட்டனர்.
# 2016 மகாமகம்

## தொடர்புடைய வசதிகள்

### புனித நீராடல்

பக்தர்கள் 13 பிப்ரவரி 2016 முதல் நீராட அனுமதிக்கப்பட்டனர். மகாமகக்குளம் 6 பிரிவாகப் பிரிக்கப்பட்டு, குளத்தில் கிழக்கு கரை வழியாக இறங்கி, மேற்கு கரை வழியாகச் செல்ல ஏற்பாடு செய்யப்பட்டது. மகாமக தீர்த்தம், கும்பகோணத்தில் உள்ள 12 தீர்த்தவாரி சிவன் கோயில்கள் மற்றும் 5 தீர்த்தவாரி வைணவக் கோயில்களின் விபூதி, குங்குமம், கற்கண்டு, கும்பகோணம் கோயில்களைப் பற்றிய வரலாற்று நூல் ஆகியவற்றைக் கொண்ட தீர்த்தப் பிரசாதத்தை நேரடியாகவோ, அஞ்சல் மூலமாகவோ பெற ஏற்பாடு செய்யப்பட்டது.
# 2016 மகாமகம்

## தொடர்புடைய வசதிகள்

### பாதுகாப்பு

பாதுகாப்புப்பணியில் 26,000 போலீஸார் ஈடுபடுத்தப்பட்டனர்.
36 இடங்களில் தற்காலிகக் காவல் நிலையங்கள்
ரயில்வே பாதுகாப்புப் போலீஸார் 1,000 பேர், இருப்புப் பாதை போலீஸார் 2,000 300 கமாண்டோக்கள் உள்பட 1,200 தீயணைப்பு வீரர்கள் ஈடுபடுத்தப்பட்டனர். மனித வெடிகுண்டு மிரட்டல் காரணமாக தீவிர சோதனைக்கு ஏற்பாடு செய்யப்பட்டது. இரு சக்கர வாகனங்களுக்கு தடையில்லை, குடியிருப்போருக்கு அனுமதிச்சீட்டு, 120 இடங்களில் கண்காணிப்புக் கேமராக்கள் கூட்டத்தைக் கண்காணிக்க ஐந்து கேமராக்கள், வருவோரைக் கணக்கிட நவீன கருவி 400 கேமராக்கள்மூலமாக கூட்டம் நெறிப்படுத்தப்படல்
# 2016 மகாமகம்

## தொடர்புடைய வசதிகள்

### போக்குவரத்து

ரயில்வே நிலையத்தில் கூடுதலாக 20 டிக்கெட் கவுண்டர்கள் திறக்கப்பட்டன. 22 புதிய சிறப்பு ரயில்கள் இயங்கின. மாற்றுத் திறனாளிகளையும், முதியோரையும் அழைத்து வர 100 இலவசப் பேருந்துகள் 108 ஆம்புலன்ஸ் வசதிக்கு ஏற்பாடு செய்யப்பட்டது.
# 2016 மகாமகம்

## தொடர்புடைய வசதிகள்

### கண்காட்சி

ஐந்து இடங்களில் கலை விழாக்கள் நடைபெற்றன.13 பிப்ரவரி 2016 முதல் நகர மேநிலைப்பள்ளி மைதானத்தில் அரசுப்பொருட்காட்சி நடைபெற்றது. நூற்கண்காட்சி 20 பிப்ரவரி 2016 முதல் தொடங்கி நடைபெற்றது.
# 2016 மகாமகம்

## தொடர்புடைய வசதிகள்

### பிற ஏற்பாடுகள்

முக்கிய பிரமுகர்களின் வருகைக்காக 4 ஹெலிபேடுகள் அமைக்கப்பட்டன. மீன் கடைகளுக்கு 22 பிப்ரவரி 2016 வரையும், மதுக்கடைகளுக்கு 20 பிப்ரவரி முதல் மூன்று நாள்களும் விடுமுறை அறிவிக்கப்பட்டது. மகாமகக்குளத்தில் 15 நிமிடங்களுக்கொரு முறை நீர்ப்பகுப்பாய்வு செய்யப்பட்டது. பிளாஸ்டிக்கைத் தவிர்க்க 20 இலட்சம் துணிப்பைகள் வழங்கப்பட்டன. நடமாடும் எடிஎம் வசதி செய்துதரப்பட்டது. 6 இடங்களில் உடை மாற்றும் வசதி செய்துதரப்பட்டது. தீர்த்தவாரியன்று 16 இலட்சம் குடிநீர் பாட்டில்கள் விநியோகிக்கப்பட்டன.
# 2016 மகாமகம்

## தொடர்புடைய வசதிகள்

### நினைவு வெளியீடுகள்

பக்தர்களை வரவேற்க சிறப்பு அஞ்சல் அட்டை, விழா நினைவாக மகாமக சிறப்பு அஞ்சல் உறை தீர்த்தவாரி காணும் 12 சைவக்கோயில்கள்மற்றும் ஐந்து வைணவக்கோயில்களின் உற்சவமூர்த்திகளின் புகைப்படங்கள் கொண்ட காலண்டர்கள் வெளியிடப்பட்டன.  
மகாமகத்தை முன்னிட்டு தஞ்சாவூர் சரசுவதி மகால் நூலகத்தின் சார்பில் 260 பக்கங்கள் கொண்ட சிறப்பு மலர் வெளியிடப்பட்டது. மகாமகம் பற்றிய கட்டுரைகள், கவிதைகள் போன்றவை இம்மலரில் இடம்பெற்றுள்ளன.
தமிழ்நாடு அரசு இந்து சமய அறநிலையத்துறை சார்பில் சிறப்பு மலர் 19 பிப்ரவரி 2016இல் வெளியிடப்பட்டது. இம்மலரில் மகாமகம், மகாமகக் குளம், கும்பகோணம் நகரைச்சுற்றியுள்ள கோயில்கள், சமயம் என்ற பல தலைப்புகளில் கட்டுரைகள் அரிய புகைப்படங்களுடன் காணப்படுகின்றன.
# காஞ்சிபுரம் அமரேசுவரர் கோயில்

**காஞ்சிபுரம் அமரேசுவரர் கோயில் (அமரேஸ்வரம்)** என்று அறியப்படும் இக்கோயில் காஞ்சிபுரத்திலுள்ள சிவக் கோயில்களில் ஒன்றாகும். அக்கோயில் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் அமரேசுவரர் கோயில்

## இறைவர், வழிபட்டோர்

- இறைவர் திருப்பெயர்: அமரேசுவரர்.
- வழிபட்டோர்: தேவர்கள்
# காஞ்சிபுரம் அமரேசுவரர் கோயில்

## தல வரலாறு

அசுரர்களை வென்ற தேவர்கள், தங்களால்தான் அசுரர்களை வெல்ல முடிந்தது என்றெண்ணி ஒவ்வொருவரும் செருக்குற்றிருந்தனர். அச்செருக்கினை ஒடுக்க எண்ணிய இறைவனார், அவ்வேளையில் யட்சனாக வந்து தேவசபையில் துரும்பு ஒன்றை நிறுத்தி "இதை வெட்டுபவனே அசுரர்களை வென்ற வீரனாவான்" என்றுரைத்தார் இந்திரன், திருமால், பிரமன் உள்ளிட்ட தேவர்கள் அனைவரும் அத்துரும்பினை வெட்ட முயன்று முடியாமல் சோர்வுற்று ஓய்ந்தனர், அப்போது அச்சபையில் அவர்கள் முன் உமாதேவியார் தோன்றி, இங்கு வந்து இத்துரும்பினை நட்டவர் இறைவரே என்றுணர்த்தி செருக்கு நீங்கிச் சிவபெருமானை வழிபடுமாறு கூறி மறைந்தார் அவ்வாறே தேவர்கள் அனைவரும் காஞ்சிக்கு வந்து சிவபெருமானை வழிபட்டு பேறு பெற்றனர். அவ்வாறான வரலாறுடைய தேவர்கள் வழிப்பட்ட தலமே **அமரேஸ்வரம்** ஆகும்.
# காஞ்சிபுரம் அமரேசுவரர் கோயில்

## தல விளக்கம்

அமரேசம் (அமரேசுவரர்) தல விளக்கமாவது, தேவரும் அசுரரும் பலயுகம் பொருது வெற்றி தோல்வி காணாராயினர். போர் முற்றுப்பெற உமையம்மையார் விரும்பச் சிவபிரானார் சிறிது ஆற்றலை அசுரரிடத்து வைத்துத் திருமால் முதலியோரைத் தோல்வியுறச் செய்தனர். பின்பு அம்மையார் கருத்தாகத் தேவரை வெற்றிகொளச் செய்தனர். வெற்றிக்குக் காரணம் தான் தாமென மயங்கிச் செருக்கிய திருமால், பிரமன், இந்திரன், முதலானோர் முன்பு யட்சனாக வந்தபெருமானார், துரும்பை நிறுத்தி இதனை எறிய வல்லவர் வென்றவர் ஆவர் எனத் தனித்தனி முயன்று இயலாமையின் நாணிய அத்தேவர் முன்னின்றும் மறைந்தனர். திகைக்கும் தேவர்முன் உமையம்மையார் தோன்ற யாவரும் துதி செய்தனர்.  
‘சிவனருளின்றித் துரும்பையும் அசைக்கமுடியாத நீவிர் தற்போகத்தினால் எழுந்தருளியிருந்த பெருமானைக் காணீர் ஆயினீர். எப்பொருளின் கண்ணும் விளங்கும் எவ்வகை ஆற்றலும் அவனருளிய ஆற்றலே என்னும் உண்மையை மறந்து தருக்கிய நீங்கள் பிழைதீரக் காஞ்சியிற் சிவபூசனை புரிமின்’ என அருளி மறைந்தனர். அம்மையார் அருளியவாறு காஞ்சியில் திரிதசர் ஆயதேவர் ‘திரிதசேச’ரைத் தாபித்துப் பூசித்துப் பெருவலி பெற்றனர். இக்கோயில் பெரிய காஞ்சிபுரம் அமரேசர் கோயில் தெருவில் உள்ளது.
# காஞ்சிபுரம் அமரேசுவரர் கோயில்

## அமைவிடம்

இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரம் காஞ்சிபுரத்தின் ஒரு பகுதியான, சிவகாஞ்சி என்றழைக்கப்படும் பெரிய காஞ்சிபுரத்தின் மேலாண்ட இராசவீதி எனும், மேற்கு இராஜவீதியில் கொல்லாசத்திரம் தெருவிற்கு எதிர்புறத்தில் உள்ள ஒத்தவாடை தெருவில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து வடமேற்கே ½ கிலோமீட்டர் தொலைவில் இக்கோயில் அமைந்துள்ளது.
# விக்கிப்பீடியா:முதற்பக்கக் கட்டுரைகள்/பெப்ரவரி 7, 2016

<div id="mp-tfa-img">  
</div>
**பின்னம்** என்பது முழுப்பொருள் ஒன்றின் பகுதி அல்லது பகுதிகளைக் குறிக்கும். எடுத்துக்காட்டாக, ஒரு பொருளை நான்கு சமப் பங்குகளாகப் பிரித்தால், அதில் 3 பங்குகள் (அதாவது நான்கில் மூன்று பங்கு) 3/4 எனக் குறிக்கப்படும். பின்ன அமைப்பில், கிடைக்கோட்டிற்குக் கீழுள்ள எண் *பகுதி* எனவும் மேலுள்ள எண் *தொகுதி* எனவும் அழைக்கப்படும். எடுத்துக்கொள்ளப்படும் சம பங்குகளின் எண்ணிக்கையைத் தொகுதியும், எத்தனை சம பங்குகள் சேர்ந்து முழுப்பொருளாகும் என்பதைப் பகுதியும் குறிக்கின்றன. ஒரு பின்னத்தின் பகுதி பூச்சியமாக இருக்க முடியாது. விகிதங்களையும், வகுத்தலையும் குறிப்பதற்கும் பின்னங்கள் பயன்படுகிறது. 3/4 என்பது 3:4 என்ற விகிதத்தையும், 3 ÷ 4 என்ற வகுத்தலையும் குறிக்கும். **மேலும்...**
---
<div id="mp-tfa-img">  
</div>
**ஹாக்வாட்சு** என்பது ஹாரி பாட்டர் தொடரில் காணப்படும் பதினொன்று தொடக்கம் பதினெட்டு வரையான வயது எல்லையைக் கொண்ட மாணவர்களுக்கான மந்திரங்களைக் கற்றுக்கொடுக்கும் கற்பனைப் பிரித்தானியப் பள்ளியாகும். இதுவே ஜே. கே. ரௌலிங்கின் *ஹாரி பாட்டர்* தொடரின் முதல் ஆறு புத்தகங்களிற்கும் முக்கிய அமைப்பாக விளங்குகிறது. ரௌலிங் எதேர்ச்சையாகவே இப்பெயரை வைத்தார். ஹாரி பாட்டர் தொடரை எழுதுவதற்கு சில காலம் முன் ரௌலிங் கியு தோட்டத்திற்கு சென்றிருந்திறார். அங்கு கண்ட ஹாக்வாட் என்ற பயிரின் பெயரை வைத்தே இப்பெயரை வைத்ததாக ரௌலிங் கூறுகிறார். **மேலும்..**
# மகாமகம் சிறப்பு மலர் 2004 (நூல்)

**மகாமகம் சிறப்பு மலர் 2004**, 2004 மகாமகத்தின்போது தமிழக அரசு வெளியிட்ட நூலாகும்.
# மகாமகம் சிறப்பு மலர் 2004 (நூல்)

## அமைப்பு

இந்நூல் அருளாளர்களின் ஆசியுரைகளுடனும், 40க்கும் மேற்பட்ட சிற்பம், ஓவியம், கட்டடம், இசை, இலக்கியம், கல்வெட்டு, புராணம் என்ற பல கூறுகளில் அமைந்த கட்டுரைகளைக் கொண்டுள்ளது. மகாமகம், குடந்தையில் சூரியன் வழிபாடு, பழையாறைத் திருக்கோயில்கள், குடந்தைக் கீழ்க்கோட்டம்,
ஏட்டுச்சுவடிகளில் குடந்தைப்புராணம், கலம்காரி ஓவியங்கள், கும்பேசர் குறவஞ்சி உள்ளிட்ட பல தலைப்புகளில் கட்டுரைகள் காணப்படுகின்றன.  
'மகாமகம் சிறப்பு மலர் 2004', நூல், (2004; தமிழ்நாடு அரசு)
# அமோனியம் ஆர்சனேட்டு

**அமோனியம் ஆர்சனேட்டு** *(Ammonium arsenate)* என்பது (NH<sub>4</sub>)<sub>3</sub> AsO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் ஆர்சனிக் அமிலக் கரைசலுடன் அமோனியா சேர்த்து சூடுபடுத்துவதன் மூலம் முதலில் நிறமற்ற படிகங்களான முந்நீரேற்று வடிவம் வீழ்படிவாக்கப்படுகிறது. மேலும் இதை சூடாக்குவதன் வாயிலாக அமோனியம் வெளிவிடப்பட்டு அமோனியம் ஆர்சனேட்டு தயாரிக்கப்படுகிறது.  
மற்ற ஆர்சனிக் சேர்மங்களைப் போலவே இதுவும் மனிதர்களுக்கு புற்றுநோய் உண்டாக்கும் சேர்மம் என்ற வகைப்பாட்டில் வைக்கப்படுகிறது.
# சுப. தங்கவேலன்

**சுப தங்கவேலன் (Suba Thangavelan)** என்பவர் ஒரு தமிழக அரசியல்வாதி மற்றும் முன்னாள் வீட்டுவசதித் துறை அமைச்சராவார். இவர் 2011 - 2016 தமிழக சட்டமன்றத்தின் திருவாடானை தொகுதிக்குரிய உறுப்பினர்.  
இவர் தமிழக சட்டமன்றத்துக்கு தி.மு.க. சார்பில் கடலாடி தொகுதியில் இருந்து 1996 மற்றும் 2006 ஆகிய ஆண்டுகளில் தேர்ந்தெடுக்கப்பட்டார். இவர் தி.மு.க.வில் மாவட்ட செயலாளராக உள்ளார்.
# சுப. தங்கவேலன்

## வாழ்க்கைக் குறிப்பு

இவர் தனியப்புலி பி. கொடிக்குளத்தில் 31-மார்ச்-1936 அன்று பிறந்தவர். இவர் பத்தாம்வகுப்புவரை படித்தவர்.
# மகாமகம் மலர் 1992 (நூல்)

**மகாமகம் மலர் 1992**, 1992 மகாமகத்தின்போது தமிழக அரசு வெளியிட்ட நூலாகும்.
# மகாமகம் மலர் 1992 (நூல்)

## அமைப்பு

இந்நூல் அருளாளர்களின் ஆசியுரைகள், வாழ்த்துச்செய்திகள் மற்றும் பதிப்புரையுடன் உள்ளது. இந்நூலில் சுமார் 40 கட்டுரைகள் அடங்கியுள்ளன. தஞ்சாவூர் மாவட்டத்தில் உள்ள தேவாரப்பாடல் பெற்ற சைவத்தலங்கள், வைணவத்தலங்கள், கும்பகோணம், மகாமகம், கோயில் அமைப்பு, மடங்கள், செப்புத்திருமேனி, கோவிந்த தீட்சிதர் உள்ளிட்ட பல தலைப்புகளில் கட்டுரைகள் காணப்படுகின்றன.  
'மகாமகம் மலர் 1992', நூல், (1992; தமிழ்நாடு அரசு)
# இசுடெல்லா மேரிக் கல்லூரி

**இசுடெல்லா மேரிக் கல்லூரி** ஸ்டெல்லா மாரிஸ்)((*Stella Maris College*, மாற்று ஒலிப்பு:**ஸ்டெல்லா மேரிக் கல்லூரி**) தமிழ் நாட்டின் சென்னையில் அமைந்துள்ள பெண்களுக்கான கத்தோலிக்க உயர்கல்வி நிறுவனமாகும்.
இது சென்னைப் பல்கலைக்கழகத்துடன் இணைந்துள்ள தன்னாட்சி பெற்ற கல்லூரியாகும். இங்கு குறைந்தளவில் தங்குவசதி ஏற்படுத்தப்பட்டுள்ளது. மரியாளின் பிரான்சிசுகன்(ஃப்ரான்சிஸ்கன்) மறைபரப்புச் சபையினால் (Society of the Franciscan Missionaries of Mary) நிர்வகிக்கப்படும் இந்தக் கல்லூரி ஒரு சிறுபான்மையினர் நிறுவனமாக அங்கீகரிக்கப்பட்டுள்ளது. கிறித்தவச் சூழலில், குறிப்பாக கத்தோலிக்கச் சமூகத்தினருக்கு பல்கலைக்கழக கல்வி வழங்கும் நோக்குடன் துவங்கப்பட்டது. கல்லூரிகளையும் பல்கலைக்கழகங்களையும் தர அங்கீகாரம் செய்வதற்காக பல்கலைக்கழக மானியக் குழுவினால் அமைக்கப்பட்ட அமைப்பான *நாக்* இக்கல்லூரிக்கு "ஏ" தரநிலை தந்துள்ளது.
# இசுடெல்லா மேரிக் கல்லூரி

## வரலாறு

ஆகத்து 15, 1947இல் சிறிய ஒருமாடிக் கட்டிடத்தில் 32 மாணவிகளுடன் இக்கல்லூரி துவங்கப்பட்டது; தற்போது இக்கல்லூரியில் பெரிய கட்டிடங்களில் 3000 மாணவிகள் பயில்கின்றனர். இக்கல்லூரி சென்னையிலுள்ள கதீட்ரல் சாலையில் அமைந்துள்ளது.  
1987இல் இக்கல்லூரிக்கு தன்னாட்சி வழங்கப்பட்டது; 13 பட்டப் படிப்புகளும் 10 பட்ட மேற்படிப்புகளும் வழங்கப்படுகின்றன. எம்.பில், முனைவர் பட்டம், மற்றும் பட்டமேற்படிப்பு பட்டய படிப்புகளும் கற்பிக்கப்படுகின்றன.
# இசுடெல்லா மேரிக் கல்லூரி

## குறிப்பிடத்தக்க முன்னாள் மாணவிகள்

- ஜி. திலகவதி இந்தியக் காவல் பணி.
- மாலினி பார்த்தசாரதி, ஆசிரியர், தி இந்து நாளிதழ்.
- பிரீத்தா ரெட்டி, செயல் துணை அவைத்தலைவர், அப்பல்லோ மருத்துவமனைகள் நிறுவனம்.
- சமந்தா ருத் பிரபு, இந்திய நடிகை
- ரமா ரவி, கருநாடக இசைக் கலைஞர்
- புஷ்பலதா கந்தசாமி, முதன்மை செயல் அதிகாரி, கவிதாலயா தயாரிப்பு நிறுவனம்
- ஜயந்தி இரவி,இ.ஆ.ப.
- முனைவர். கல்பனா கோபாலன்,இ.ஆ.ப..
- பத்மா சுப்ரமணியம், பரதநாட்டிய நடனக் கலைஞர்.
- அலர்மேல் வள்ளி, செவ்வியல் நடனக் கலைஞர்
- லேகா வாசிங்டன், நடிகை
# உஷாபூர்

உஷாபூர், இந்திய மாநிலமான அசாமின் திப்ருகர் மாவட்டத்தில் உள்ள கிராமம். இந்த ஊரின் கிழக்கில் கரீயாபாம், மேற்கில் புடிதிஹிம், வடக்கில் பதுமனி, ரூபஹீ ஆகியனவும் தெற்கில் டிபாம் எனும் ஊரும் அமைந்துள்ளன. இந்த கிராமம் நாகர்ஹட்டியா வட்டத்துக்கு உட்பட்டது.
# உஷாபூர்

## போக்குவரத்து

நாகர்ஹட்டியாவில் இருந்து பேருந்துகள் இயக்கப்படுகின்றன.
# உஷாபூர்

## அரசியல்

இந்த கிராமம் நாகர்ஹட்டியா சட்டமன்றத் தொகுதிக்கும், டிப்ருகட் மக்களவைத் தொகுதிக்கும் உட்பட்டது.
# Nஆம் படி மூலம்

கணிதத்தில், *x* என்ற எண்ணின் ** *n*ஆம் மூலம்** அல்லது ***n*ஆம் படி மூலம்** (* *n*th root*) *r* என்பது கீழுள்ள சமன்பாட்டை நிறைவு செய்யும் மதிப்பாகும்.
:<math>r^n = x,</math> இதில் *n* நேர்ம முழு எண்ணாக அமையும்.  
*n* , மூலத்தின் படி எனப்படும். இரண்டாம்படி மூலம், வர்க்கமூலம் எனவும், மூன்றாம்படி மூலம், கனமூலம் எனவும் அழைக்கப்படுகிறது. மூன்றுக்கும் மேற்பட்ட படிகொண்ட மூலங்கள் அந்தந்த எண்களின் பெயரால் அழைக்கப்படுகின்றன (எடுத்துக்காட்டாக, நான்காம்படி மூலம், ஐந்தாம்படிமூலம்,...).  
எடுத்துக்காட்டுகள்:
- 2<sup>2</sup> = 4; -2<sup>2</sup> = 4 என்பதால், 2, -2 இரண்டும் நான்கின் வர்க்கமூலங்கள்.
- 5<sup>3</sup> = 125 என்பதால், 5 ஆனது 125 இன் கனமூலம்.
- 3<sup>4</sup> = 81 என்பதால், 3 ஆனது 81 இன் நான்காம்படி மூலம்.  
ஒவ்வொரு மெய்யெண் அல்லது சிக்கலெண்ணின், *n*ஆம் படி மூலங்களின் எண்ணிக்கை *n* ஆகும். பூச்சியத்தின் அனைத்து *n*ஆம் படி மூலங்களும் வெவ்வேறாக இல்லாமல் 0 ஆக இருக்கும். ஆனால் பூச்சியம் தவிர்த்த பிற மெய்யெண் (சிக்கலெண்)களின் *n*ஆம் படி மூலங்கள் அனைத்தும் வெவ்வேறானவையாக இருக்கும்.  
- *n* ஒரு இரட்டையெண்; *x* ஒரு நேர்ம மெய்யெண் எனில்:
:*x* இன் *n*ஆம் படி மூலங்களில் ஒன்று நேர்ம எண்; ஒன்று எதிர்ம எண்; மற்றவை சிக்கலெண்கள்.  
- *n* ஒரு இரட்டையெண்; *x* ஒரு எதிர்ம மெய்யெண் எனில்:
:*x* இன் *n*ஆம் படி மூலங்களில் ஒன்றுகூட மெய்யெண்ணாக இருக்காது.  
- *n* ஒரு ஒற்றையெண்; *x* ஒரு மெய்யெண் எனில்:
:*x* இன் *n*ஆம் படி மூலங்களில் ஒன்று, மெய்யெண்ணாகவும் *x* இன் குறியையே உடையதாகவும் இருக்கும்; மற்றவை மெய்யெண்களாக இருக்காது.  
- *x* மெய்யெண் அல்ல எனில்:
:*x* இன் *n*ஆம் படி மூலங்களில் ஒன்றுகூட மெய்யெண்ணாக இருக்காது.  
<math>\sqrt{\,\,}</math> அல்லது <math>\surd{}</math> என்பது மூலக்குறியீடாகும். <math>\sqrt{x}\!\,</math>, <math>\surd x</math> என்பது *x* இன் வர்க்கமூலத்தையும், <math>\sqrt[3]{x}\!\,</math> கனமூலத்தையும், <math>\sqrt[4]{x}</math> நான்காம் மூலத்தையும் குறிக்கின்றன.  
<math>\sqrt[n]{x}</math> என்பதில்,
:*n* என்பது ’வரிசை’
:<math>\sqrt{\,\,}</math> ’மூலக் குறியீடு’
:*x* என்பது ’அடிமானம்’ என அழைக்கப்படுகின்றன.  
;முதன்மை மூலம்
மூலக்குறியீடு ஒரு சார்பாக இருப்பதால் ஒரு எண்ணை மூலக்குறியீட்டுக்குள் எழுதினால், அதனால் கிடைக்கும்மதிப்பு ஒன்றே ஒன்று மட்டுமே இருக்க முடியும். எனவே ஒரு எண்ணின் *n* ஆம் மூலங்களில் எதிரிலா மெய்யெண்ணாக இருக்கும் மூலமே முதன்மை மூலமாக எடுத்துக்கொள்ளப்படும். ஒரேயொரு மெய்யெண் மூலம் மட்டுமே இருந்து அதுவும் எதிர்மமாக இருந்தால் அந்த எதிர்ம மூலமே முதன்மை மூலமாகக் கொள்ளப்படும்.  
;விகிதமுறாமூலம்
பிரிக்காத, மூலக்குறியோடு உள்ள மூலமானது விகிதமுறாமூலம் (surd) எனப்படும்
வர்க்கமூலம், கனமூலம் அல்லது அதற்கும் மேற்பட்ட உயர்படி விகிதமுறாமூலங்களைக் கொண்ட கோவை விகிதமுறாமூலக் கோவை எனப்படும். மேலும் அக்கோவையில் விஞ்சிய சார்புகளோ விஞ்சிய எண்களோ இல்லையெனில் அது இயற்கணிதக் கோவையாக இருக்கும்.  
நுண்கணிதத்தில் மூலங்கள், அடுக்குகளைப் பின்னங்களாகக் கொண்ட அடுக்கேற்றத்தின் சிறப்பு வகையாகக் கருதப்படுகிறது:
:<math>\sqrt[n]{x} \,=\, x^{1/n}</math>  
முடிவிலா தொடர்களில், மூலங்கள் முக்கியமான பயன்பாடு கொண்டுள்ளன. ஒரு அடுக்குத் தொடரின் ஒருங்கும் ஆரம், மூலச் சோதனை மூலம் தீர்மானிக்கப்படுகிறது. சிக்கலெண்களுக்கும் *N*ஆம் படிமூலங்களை வரையறுக்கலாம். &nbsp;1 இன் சிக்கலெண் மூலங்கள் (ஒன்றின் படிமூலங்கள்) உயர்கணிதத்தில் அதிகப் பயன்பாடு கொண்டுள்ளன.
# Nஆம் படி மூலம்

## வரையறயும் குறியீடும்

*n* நேர்ம முழுஎண் எனில், *x* க்குச் சமனான, *n* ஆம் அடுக்கு கொண்ட, *n* மெய் அல்லது சிக்கலெண்களில் ஏதாவது ஒன்றாக *x* இன் ***n*ஆம் படி மூலம்** இருக்கும்:
:<math>r^n = x.\!\,</math>  
ஒவ்வொரு நேர்ம மெய்யெண்ணுக்கும் ஒரேயொரு நேர்ம *n*ஆம் படிமூலம் இருக்கும். அப்படிமூலம் அந்த மெய்யெண்ணின் முதன்மை *n*ஆம் படி மூலம் என அழைக்கப்படும் அந்த மூலம் <math>\sqrt[n]{x}</math> என எழுதப்படும். *n* = 2 எனில், *x* இன் முதன்மை வர்க்கமூலம் <math>\sqrt{x},</math> ஆகும். இதில் *n* இன் மதிப்பு குறிக்கப்படுவதில்லை.  
*n*ஆம் படி மூலத்தை அடுக்காகவும் எழுதலாம்:
:*x*<sup>1/n</sup>  
*n* இரட்டையெண் எனில்:
நேர்ம எண்களுக்கு ஒரு நேர்ம *n*ஆம் படி மூலம் மட்டுமல்லாமல் ஒரு எதிர்ம *n*ஆம் படி மூலமும் இருக்கும். ஆனால் எதிர்ம எண்களுக்கு, மெய்யெண் *n*ஆம் படி மூலங்களே இருக்காது.  
*n* இன் ஒற்றையெண் எனில்:
:ஒவ்வொரு எதிர்ம எண் *x* க்கும் ஒரு எதிர்ம மெய்யெண் *n*ஆம் படி மூலம் இருக்கும்.  
எடுத்துக்காட்டு:
:−2 க்கு ஒரு எதிர்ம மெய் ஐந்தாம்படி மூலம் உள்ளது: <math>\sqrt[5]{-2} \,= -1.148698354\ldots</math> :ஆனால் −2 க்கு மெய் ஆறாம்படி மூலம் எதுவும் கிடையாது.  
பூச்சியமற்ற ஒவ்வொரு மெய்யெண் அல்லது சிக்கலெண் *x* க்கும் மொத்தம் வெவ்வேறான *n* சிக்கலெண்கள், *n*ஆம் மூலங்களாக இருக்கும். அம் மூலங்களில் சில நேர்மமாகவும், சில எதிர்மமாகவும் இருக்கும். *x* = 0 தவிர, *x* இன் பிற மதிப்புகளுக்கு மூலங்கள் அனைத்தும் வெவ்வேறானவையாக இருக்கும். *x* = 0 எனும்போது அதன் மூலங்கள் எல்லாம் பூச்சியமாக இருக்கும்.  
*n*ஆம் அடுக்குகளாகவுள்ள முழுஎண்கள் மற்றும் இரண்டு *n*ஆம் அடுக்குகளின் விகிதங்களாக அமையும் விகிதமுறு எண்கள் தவிர்த்த அனைத்துப் பிற எண்களின் *n*ஆம் மூலங்களும் விகிதமுறா எண்களாக இருக்கும்.  
எடுத்துக்காட்டு:
:<math>\sqrt{2} = 1.414213562\ldots</math>  
முழுஎண்களின் எல்லா *n*ஆம் மூலங்களும் இயற்கணித எண்களாகும்.
# Nஆம் படி மூலம்

## வரையறயும் குறியீடும்

### வர்க்க மூலங்கள்

*x* இன் ”வர்க்கமூலம்” *r* எனில், *r* இன் வர்க்கம் *x* ஆகும்:
:<math>r^2 = x.\!\,</math>
ஒவ்வொரு நேர்ம மெய்யெண்ணுக்கும் இரு வர்க்கமூலங்கள் உண்டு. அவற்றில் ஒன்று நேர்மமாகவும் மற்றொன்று எதிர்மமாகவும் இருக்கும். நேர்ம வர்க்கமூலமானது, ”முதன்மை வர்க்கமூலம்” ஆகும்.  
எடுத்துக்காட்டு: 25 இன் வர்க்கமூலங்கள் 5, −5.
:<math>\sqrt{25} = 5.\!\,</math> 25 இன் முதன்மை வர்க்கமூலம் ஆகும்.  
ஒவ்வொரு மெய்யெண்ணின் வர்க்கமும் நேர்ம எண்ணாகவே இருக்கும் என்பதால், எதிர்ம எண்களுக்கு மெய் வர்க்கமூலங்கள் கிடையாது. எனினும் ஒவ்வொரு எதிர்ம எண்ணுக்கும் இரு கற்பனை எண்கள் வர்க்கமூலங்களாக இருக்கும்.  
எடுத்துக்காட்டு:
−25 இன் வர்க்கமூலங்கள்: 5*i* , −5*i* . இதில் *i* என்பது −1 இன் வர்க்கமூலம்.
# Nஆம் படி மூலம்

## வரையறயும் குறியீடும்

### கன மூலங்கள்

*x* இன் ”கனமூலம்” *r* எனில், *r* இன் கனம் (கணிதம்) *x* ஆகும் :
:<math>r^3 = x.\!\,</math>
ஒவ்வொரு மெய்யெண் *x* க்கும் ஒரேயொரு மெய் கனமூலம் <math>\sqrt[3]{x}</math> மட்டுமே இருக்கும்.  
எடுத்துக்காட்டு:
:<math>\sqrt[3]{8}\,=\,2\quad\text{and}\quad\sqrt[3]{-8}\,= -2.</math>  
ஒவ்வொரு மெய்யெண்ணுக்கும், ஒரு மெய் கனமூலம் தவிர, வேறு இரண்டு சிக்கலெண் கனமூலங்களும் உண்டு.
# Nஆம் படி மூலம்

## விகிதமுறாமூலத்தின் எளிய வடிவம்

உட்பொதிவற்ற ஒரு விகிதமுறாமூலத்தின் எளிய வடிவம் கீழுள்ளவற்றை நிறைவு செய்யும்:
1. வரிசை எண்ணைவிட உயர் அல்லது சம அடுக்கு கொண்ட வடிவில் எழுதப்படக்கூடிய காரணி எதுவும் விகிதமுறாமூலத்திலுள்ள அடிமான எண்ணுக்கு இருக்காது.
1. மூலக்குறியின்கீழ் பின்னங்கள் இருக்காது.
1. பகுதியில் விகிதமுறா மூலம் இருக்காது.  
எடுத்துக்காட்டு:
<math>\sqrt{\tfrac{32}{5}}</math> ஐ எளிய வடிவத்துக்கு மாற்றல்:  
முதலில், வர்க்கமூலக்குறிக்குள் உள்ள முழுவர்க்கக் காரணிகளைக் கண்டுபிடித்து அவற்றின் வர்க்கமூலங்களைக் காண:
:<math>\sqrt{\tfrac{32}{5}} = \sqrt{\tfrac{16 \cdot 2}{5}} = 4 \sqrt{\tfrac{2}{5}}</math>
அடுத்து மூலக்குறியின் கீழுள்ள பின்னங்களை நீக்க:
:<math>4 \sqrt{\tfrac{2}{5}} = \frac{4 \sqrt{2}}{\sqrt{5}}</math>
இறுதியாக பகுதியிலுள்ள விகிதமுறாமூலத்தை நீக்க::
:<math>\frac{4 \sqrt{2}}{\sqrt{5}} = \frac{4 \sqrt{2}}{\sqrt{5}} \cdot \frac{\sqrt{5}}{\sqrt{5}} = \frac{4 \sqrt{10}}{5} = \frac{4}{5}\sqrt{10}</math>  
பகுதி விகிதமுறாமூலங்களைக் கொண்டிருந்தால், அவற்றை நீக்குவதற்கு ஏதுவாக, பகுதி மற்றும் தொகுதி இரண்டையும் பெருக்கி, எளிய வடிவிற்கு மாற்றுவதற்குப் பொருத்தமான காரணியைக் காண முடியும்.  
எடுத்துக்காட்டு:  
:<math>\frac{1}{\sqrt[3]{a}+\sqrt[3]{b}} = \frac{\sqrt[3]{a^2}-\sqrt[3]{ab}+\sqrt[3]{b^2}}{(\sqrt[3]{a}+\sqrt[3]{b})(\sqrt[3]{a^2}-\sqrt[3]{ab}+\sqrt[3]{b^2})} = \frac{\sqrt[3]{a^2}-\sqrt[3]{ab}+\sqrt[3]{b^2}}{a+b} \,.</math>  
உட்பொதிவான விகிதமுறாமூலங்களை எளிய வடிவிற்கு மாற்றுவது சற்று சிக்கலானதாக இருக்கும்.  
எடுத்துக்காட்டு:  
:<math>\sqrt{3+2\sqrt{2}}</math>  
:<math>\sqrt{3+2\sqrt{2}} = \sqrt{1+2\sqrt{2}+2} = \sqrt{1^2+2\sqrt{2}+\sqrt{2}^2} = \sqrt{(1+\sqrt{2})^2} = 1+\sqrt{2}</math>  
:<math>\sqrt{3+2\sqrt{2}} = 1+\sqrt{2}</math>
# Nஆம் படி மூலம்

## முடிவிலாத் தொடர்

படி மூலத்தை ஒரு முடிவிலாத் தொடராகக் காணமுடியும்:  
:<math>
(1+x)^{s/t} = \sum_{n=0}^\infty \frac{\prod_{k=0}^{n-1} (s-kt)}{n!t^n}x^n,
</math> <math>|x|<1</math>.  
இதனை ஈருறுப்புத் தொடரிலிருந்து தருவிக்க முடியும்.
# Nஆம் படி மூலம்

## முதன்மை மூலம் காணல்

ஒரு முழுஎண்ணின் *n*ஆம் படி மூலம் எப்பொழுதுமே முழு எண்ணாக இருக்காது. அவ்வாறு முழுஎண்ணாக இல்லாத *n*ஆம் படி மூலம், விகிதமுறு எண்ணாகவும் இருக்காது.  
எடுத்துக்காட்டாக, 34 இன் ஐந்தாம்படி மூலம்:
:<math> \sqrt[5]{34} = 2.024397458 \ldots, </math>  
இது ஒரு முடிவுறா மீளா தசம பின்னமாக உள்ளதால் இது ஒரு விகிதமுறா எண்.
# Nஆம் படி மூலம்

## முற்றொருமைகளும் பண்புகளும்

ஒவ்வொரு நேர்ம மெய்யெண்ணும் ஒரு நேர்ம *n* ஆம் படிமூலம் கொண்டுள்ளது. விகிதமுறா மூலங்களைக் கொண்டு கணிதச் செயல்கள் செய்வதற்கான விதிமுறைகள்:  
:<math>\sqrt[n]{ab} = \sqrt[n]{a} \sqrt[n]{b} \,,</math>  
:<math>\sqrt[n]{\frac{a}{b}} = \frac{\sqrt[n]{a}}{\sqrt[n]{b}} \,.</math>  
படிமூலங்களை அடுக்குகளின் வாயிலாக (<math>x^{1/n}</math>)> எழுதினால், அடுக்குகளையும் மூலங்களையும் சுருக்குவது எளிதாகும்.  
:<math>\sqrt[n]{a^m} = \(a^m\)^{\frac{1}{n}} = a^{\frac{m}{n}}.</math>
# Nஆம் படி மூலம்

## முற்றொருமைகளும் பண்புகளும்

### மடக்கை மூலம் காணல்

ஒரு நேர்ம எண்ணின் முதன்மை *n*ஆம் படிமூலத்தை மடக்கையைப் பயன்படுத்திக் காணமுடியும்.  
:<math>r^n=x,</math> இதில் *x* நேர்மம் எனில், அதன் முதன்மை மூலமும் நேர்மமாக இருக்கும். எனவே மடக்கை (பத்தடிமானம்) காண:  
:<math>n \log_{10} r=\log_{10} x </math>
:<math> \log_{10} r=\frac{\log_{10} x}{n}</math>  
எதிர்மடக்கை காண:  
:<math>r=10^{\frac{\log_{10}x}{n}}</math>  
*x* எதிர்மமாகவும், *n* ஒற்றையெண்ணாகவும் இருக்கும்போது, ஒரு எதிர்ம முதன்மை மூலம் இருக்கும்.
சமன்பாட்டின் இருபுறமும் -1 ஆல் பெருக்க:
:<math>|r|^n=|x|,</math>
:<math>n \log_{10} |r|=\log_{10} |x| </math>
<math>\log_{10} |r|=\frac{\log_{10} |x|}{n}</math>  
எதிர்மடக்கை காண:  
:<math>|r|=10^{\frac{\log_{10}|x|}{n}}</math>  
இதில், *r* = –|*r*| என்ற பதிலிட, முதன்மை மூலம் கிடைக்கும்.
# Nஆம் படி மூலம்

## சிக்ககெண் மூலங்கள்

பூச்சியமற்ற ஒவ்வொரு சிக்கலெண்ணுக்கும் *n* வெவ்வேறான *n*ஆம் படி மூலங்கள் உள்ளன.
# Nஆம் படி மூலம்

## சிக்ககெண் மூலங்கள்

### வர்க்கமூலங்கள்

ஒரு சிக்கலெண்ணின் இரு வர்க்கமூலங்களும் ஒன்றுக்கொன்று எதிர்மமாக இருக்கும்.
எடுத்துக்காட்டு:
- இன் வர்க்கமூலங்கள்: ,
- இன் வர்க்கமூலங்கள்:
:<math>\tfrac{1}{\sqrt{2}}(1 + i), </math> <math> -\tfrac{1}{\sqrt{2}}(1 + i).</math>  
ஒரு சிக்கலெண் வாள்முனை ஆள்கூற்று முறைமையில் எழுதப்பட்டிருந்தால், அதன் ஆரமதிப்பிற்கு வர்க்கமூலம் எடுத்து, கோணத்தினைப் பாதியாக்குவதன் மூலம் அச்சிக்கலெண்ணின் வர்க்கமூலம் காணமுடியும்.
:<math>\sqrt{re^{i\theta}} \,=\, \pm\sqrt{r}\,e^{i\theta/2}.</math>
# Nஆம் படி மூலம்

## சிக்ககெண் மூலங்கள்

### ஒன்றின் மூலங்கள்

சிக்கலெண் தளத்தில் ஒன்றின் *n*ஆம் படி மூலங்கள்
:<math>1,\;\omega,\;\omega^2,\;\ldots,\;\omega^{n-1},</math>
இதில்,
:<math>\omega \,=\, e^{2\pi i/n} \,=\, \cos\(\frac{2\pi}{n}\) + i\sin\(\frac{2\pi}{n}\)</math>  
இம்மூலங்கள் சிக்கலெண் தளத்திலமைந்த ஓரலகு வட்டத்தின்மீது சீரான இடைவெளியில் <math>2\pi/n</math> மடங்கு கோணங்களில் அமைகின்றன.  
எடுத்துக்காட்டு:
:ஒன்றின் வர்க்கமூலங்கள் 1, &minus;1
:ஒன்றின் நான்காம்படி மூலங்கள் 1, <math>i</math>, &minus;1, <math>-i</math>.
# Nஆம் படி மூலம்

## சிக்ககெண் மூலங்கள்

### *n*ஆம் படி மூலங்கள்

ஒவ்வொரு சிக்கலெண்ணுக்கும் *n* வெவ்வேறான *n*ஆம்படி மூலங்கள் உள்ளன.  
:<math>\eta,\;\eta\omega,\;\eta\omega^2,\;\ldots,\;\eta\omega^{n-1},</math>  
இதில்,
:*η* என்பது அச்சிக்கலெண்ணுக்குரிய தனி *n*ஆம் படி மூலம்
:1,&nbsp;*ω*,&nbsp;*ω*<sup>2</sup>,&nbsp;...&nbsp;*ω*<sup>*n*&minus;1</sup> ஆகியவை ஒன்றின் *n*ஆம்படி மூலங்கள்.  
எடுத்துக்காட்டு:  
2 இன் நான்காம்படி மூலங்கள்:
:<math>\sqrt[4]{2},\quad i\sqrt[4]{2},\quad -\sqrt[4]{2}, \quad -i\sqrt[4]{2}.</math>  
வாள்முனை ஆள்கூற்று முறைமையில் *n*ஆம் படி மூலம் காணும் வாய்ப்பாடு:
:<math>\sqrt[n]{re^{i\theta}} \,=\, \sqrt[n]{r}\,e^{i\theta/n}.</math>  
இதில் *r* என்பது, மூலங்கள் காணவேண்டிய சிக்கலெண்ணின் மட்டு மதிப்பு.  
அச்சிக்கலெண்ணை *a+bi* வடிவில் எழுதினால்:
:<math>r=\sqrt{a^2+b^2}</math>
:<math>\theta,</math> என்பது, ஆதியை ஒரு ஆதாரமாகக் கொண்டு கடிகாரதிசையில் கிடை அச்சிலிருந்து தரப்பட்ட சிக்கலெண் வரை உருவாகும் கோணத்தின் அளவு.  
இக்கோணவளவு பின்வரும் முடிவுகளை நிறைவு செய்யும்:
: <math>\cos \theta = a/r,</math> <math> \sin \theta = b/r,</math> <math> \tan \theta = b/a</math>
# சாங் எங்

**சான் எங்** (*Zhang Heng*, கிபி 78 – 139), ஒரு ஆன் பேரரசின் சீனப் பல்துறை அறிஞர். இவர் ஆனில் உள்ள நான்யாங்கைச் சேர்ந்தவர். இவர் கீழைய ஆன் பேரரசில் வாழ்ந்தார். இவர் இலியூயாங், சாங்காங் ஆகிய பெருநகரங்களில் கல்வி பயின்றார். இவர் சீன வானியலாளராகவும் கணிதவியலாளராகவும் அறிவியலாளராகவும் பொறியாளராகவும் திகழ்ந்துள்ளார். மேலும் இவர் ஒரு புதுமைபுனைவாளரும் புவிப்பரப்பியல் வல்லுனரும் நிலவரை வரலாற்றாளரும் ஓவியரும், கவிஞரும் அரசியலாளரும் இலக்கிய அறிஞரும் ஆவார்.  
இவர் நான்யாங்கில் எளிய அரசு ஊழியராகப் பணியைத் தொடங்கியுள்ளார். பின்னர் தலைமை வானியலாளராகவும் அலுவலக ஊர்திக் காப்பலர்களின் செம்மலாகவும் பேரரசின் நாளோலக்க அரண்மனைக் காப்பாளராகவும் ஆகியுள்ளார. வரலாற்று, கால அட்டவணை சார்ந்த இவரது உறுதியான நிலைப்பாட்டால் பெருவரலாற்றாளராக மாறமுடியாதபடி எதிர்நிலை ஆளுமையாக்க் கருதப்படலானார். ஃஏன் பேரரசின் பேர்ரசர் இழ்சன்னுடனான, அதாவது அரண்மனையுடனான இவரது அரசியல் எதிர்ப்பு அரசவையில் இருந்து பதவி விலகச் செய்து ஃஎபேயில் உள்ள ஃஏயியான் ஆட்சியாளராகப் பணிபுரியவைத்த்து. இடையில் சிறிதுகாலம் சாங் நான்யாங் வீட்டுக்கு வந்துள்ளார். இவர் மீண்டும் கி.பி 138 இல் தலைநகரப் பணிக்கு அழைக்கப்பட்டுள்ளார். பிறகு இவர் கி.பி 139 இல் இறந்தார்.  
சாங் தன் இயக்கவியல், பல்லிணைகள் பற்றிய அறிவைத் தன் பல புதுமைபுனைவுகளில் பயன்படுத்தினார். இவர் உலகின் முதல் நீரியக்க விண்கோளத்தை உருவாக்கி வானியல் ஆய்வுக்குப் பயன்படுத்தினார்; உலகின் முதல் நில அதிர்வளவியை உருவாக்கினார். இது 599 கி.மீ தொலைவில் உள்ள நில அதிர்வின் திசையைத் துல்லியமாக கட்டியது. இவர் முந்தiய சீனப் பை மதிப்பை மேம்படுத்தினார். மேலும் தன் விண்மீன் அட்டவணையில் 2,500 விண்மீன்களை பதிவு செய்தார். இவர் நிலாவுக்கும் சூரியனுக்கும் உள்ள உறவைப் பற்றிய கோட்பாடுகளை வெளியிட்டார்: குறிப்பாக நிலாவின் கோளவியல்பையும் நிலாவின் ஒளி சூரிய ஒளியின் எதிர்பலிப்பே என்பத்தையும் நிலாவின் கலைகளையும் அதன் மறைந்த மறுபக்கத்தையும் நிலா, சூரிய ஒளிமறைப்புகளையும் பற்றியெல்லாம் விளக்கி விவரித்துள்ளார். இவர் தன் ஃபூ கவிதை, இழ்சி கவிதை ஆய்வுகட்காகப் பெயர்பெற்றவர். இவை பிற்கால எழுத்தாளர்களால் பேரளவில் அய்வு செய்யப்பட்டுள்ளன. இவர் தன் அறிவுக்காகவும் புலமைக்காகவும் பல தகைமைகளை இறப்புக்குப் பின்னர் பெற்றுள்ளார்; இவரது வானியற்பணிகள் இப்போது தாலமிக்கு நிகரானவையாகப் பாராட்டப்படுகின்றன (AD&nbsp;86–161).  
=
# சுவர்ணரேகா ஆறு

**சுவர்ணரேகா ஆறு**, சார்க்கண்ட், மேற்கு வங்காளம், ஒடிசா ஆகிய இந்திய மாநிலங்களில் பாய்கிறது.
# சுவர்ணரேகா ஆறு

## பெயர்க் காரணம்

இந்த ஆற்றின் கரையான பிஸ்கா என்ற ஊரில் தங்கத்தை வெட்டி எடுத்ததாக நம்பப்படுகின்றது. இந்த ஆற்றுப் படுகையில் தங்கத் துகள்கள் இருப்பதாகவும், அதனால் தங்கக் கோடு என்று பொருள்படும் சுவர்ணரேகா என்ற பெயர் அமைந்ததாகவும் கூற்று உள்ளது.
# சுவர்ணரேகா ஆறு

## திட்டங்கள்

- சுவர்ணரேகா திட்டம்
நீர்ப்பாசனம், மின்சார உற்பத்தி, நீர் வழங்கல் போன்றவற்றிற்காக இந்த ஆற்றின் மேல் இரு அணைகள் கட்டப்பட்டுள்ளன.  
இந்த அணையை கட்ட நிலம் தேவைப்பட்டது. மக்களின் நிலங்களை அரசு கையகப்படுத்தியதை தொடர்ந்து, மக்கள் போராட்டத்தில் இறங்கினர். இதைத் தொடர்ந்து, 12,000 குடும்பத்தினருக்கான சம்பளத்தை உயர்த்தியும், 2200 பேருக்கு அரசு வேலை வழங்கியும் சமாதானப்படுத்தியது.
# அச்சனக்மர் வனவிலங்கு சரணாலயம்

**அச்சனக்மர் வனவிலங்கு சரணாலயம்** *(Achanakmar Wildlife Sanctuary)* என்பது இந்தியாவில் உள்ள சத்தீசுகர் மாநிலத்தில் இருக்கும் ஒரு வனவிலங்கு பூங்காவாகும். சிறுத்தைப்புலிகள், வங்கப்புலிகள், மற்றும் காட்டு எருமை உட்பட அருகிய ஆபத்தான விலங்கினங்கள் பல இப்பூங்காவில் காணப்படுகின்றன.  
1972 ஆம் ஆண்டு உருவான வனவிலங்கு பாதுகாப்பு சட்டத்தின்கீழ் அச்சனக்மர் வனவிலங்கு சரணாலயம் 1975 ஆம் ஆண்டு நிறுவப்பட்டது. 2009 ஆம் ஆண்டில் நிறைவேற்றப்பட்ட புலிகள் பாதுகாப்புத் திட்டத்தின் கீழ் இச்சரணலாயம் ஒரு புலிகள் காப்பகம் என அறிவிக்கப்பட்டது. 557.55 கி.மீ2 பரப்பளவை வனப்பகுதியாகப் பெற்றுள்ள இப்பூங்கா மத்தியப் பிரதேசத்தில் இருக்கும் கன்கா புலிகள் காப்பகத்துடன் கன்கா-அச்சனக்மர் மலைப்பாங்கான பாதையின் மூலம் இணைக்கப்பட்டுள்ளது. மேலும், பிலாசுப்பூர் வனப்பகுதிப் பிரிவின் ஒரு பகுதியாகவும், பிலாசுப்பூருக்கு வடமேற்கில் சுமார் 55 கிலோமீட்டர் தொலைவிலும் இப்பூங்கா அமைந்துள்ளது. இச்சரணாலயத்திற்கு அருகில் பெல்காகனா தொடருந்து நிலையம் இருக்கிறது. பிலாசுப்பூர் தொடருந்து நிலையம் மற்றும் பெந்தரா சாலை நிலையங்களில் இருந்து அச்சனக்மர் வனவிலங்கு சரணாலயத்திற்கு எளிதாகச் செல்ல முடியும். பேருந்து வசதி, வாடகைக் கார் வசதி மற்றும் பிற வாகன வசதிகள் தாரளமாக இருப்பதால் இப்பூங்காவை அடைவதும் இரசிப்பதும் எளிமையாகும். அச்சனக்மர் உணவு விடுதி, காப்பி இல்லம் மற்றும் பிற வசதிகளும் இங்குண்டு. இச்சரணலாயத்திற்கு அருகில் அமர்கண்டாக் புனித நகரமும் நர்மதா ஆறு தோன்றுமிடமும் இருக்கின்றன
# அச்சனக்மர் வனவிலங்கு சரணாலயம்

## தாவரங்கள்

இங்குள்ள வனப்பகுதியில் முக்கியமாக சால், சயா, பியா, மற்றும் மூங்கில் போன்ற காட்டுத்தாவரங்கள் காணப்படுகின்றன.
# அச்சனக்மர் வனவிலங்கு சரணாலயம்

## விலங்குகள்

சிறுத்தைப்புலிகள் இந்தியக் காட்டெருமை, புள்ளி மான், வங்கப்புலிகள், கோடிட்ட கழுதை புலி, குள்ள நரி, கரடி, செந்நாய், கடமான், காட்டுப்பன்றி, குரைக்கும் மான், புல்வாய், இந்தியச் சிறுமான், நாற்கொம்பு மான் போன்ற விலங்குகளுடன் மற்ற இயல்பான விலங்குகள் இங்கு காணப்படுகின்றன.
# வி. டி. இராசசேகர் செட்டி

**வி. டி. இராசசேகர் செட்டி** (*Vontibettu Thimmappa Rajshekar* அல்லது *V. T. Rajshekar Shetty*; 1932 – 20 நவம்பர் 2024) இதழாளர், எழுத்தாளர், நூலாசிரியர் எனப் பல தகுதிகள் கொண்டவர். இந்தியன் எக்சுபிரசு ஆங்கில செய்தித்தாள் நிறுவனத்தில் 25 ஆண்டுகள் ஓர் இதழாளராகப் பணி புரிந்தார். அயல்நாடுகளில் இந்து மத எதிர்ப்புக் கருத்துக்களைப் பரப்பினார் என்று இவருடைய கடவுப் புத்தகம் பறிமுதல் செய்யப்பட்டது. இரு வேறு மக்கள் குழுக்களிடையே பகைமை உணர்ச்சியைத் தூண்டிவிடுவதாகக் குற்றஞ்சாட்டப்பட்டு தடா சட்டத்தின் கீழ் சிறையில் வைக்கப்பட்டார். தேச விரோத சட்டத்திலும் கைது செய்யப்பட்டார்.
# வி. டி. இராசசேகர் செட்டி

## விமர்சனம்

*தலித் குரல்* இட்லர் மற்றும் நாட்சி ஜெர்மனி பற்றிய 'சீயோனியர்களின் சதித்திட்டம்' என்பதை வெளியிட்டது. இவர்கள் ஈரான் அரசாங்கத்திற்கு ஆதரவும் மகுமூத் அகமதிநெச்சாத்தின் பெரும் இன அழிப்பு மறுதலிப்புக்குக் கருத்துக்கு ஆதரவும் வழங்குகின்றனர்.  
இவர் உயர் சாதியைச் சேர்ந்தவராயிருப்பதால் இவருடைய தலித் விடய அக்கறை கேள்விக்குரியாகியது.
# வி. டி. இராசசேகர் செட்டி

## பொறுப்புகள்

கருநாடக பகுத்தறிவாளர் கழகத்தில் பொதுச் செயலராகவும், இந்திய சீன நட்புறவுக் கழக அமைப்பாளராகவும், பெங்களுரு துளு கூடத்தின் தலைவராகவும் பதவி வகித்தார்.
# வி. டி. இராசசேகர் செட்டி

## நூலாசிரியராக

*கருநாடகத்தில் தலித் இயக்கம்*, *இந்து இந்தியாவில் மார்க்சு தோற்றது எவ்வாறு?*, *மதக் கலவரப் பின்னணிச் சதி*, *இந்தியாவின் யூதர்கள்*, *பிராமணியம்*, *தலித்துகள் கருப்புத் தீண்டத்தகாதவர்கள்* என்பன போன்ற 25 நூல்கள் எழுதியுள்ளார்.
# வி. டி. இராசசேகர் செட்டி

## விருது

2005 ஆம் ஆண்டில் இலண்டனில் உள்ள தென்னாசிய நிறுவனம் இவருக்குப் புத்தக விருதை வழங்கிக் கௌரவித்தது
# அவலோன்

**அவலோன்** ( Avalon) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கேப் மே கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# அவலோன்

## பரப்பளவு

2010இன் மதிப்பீட்டின் அடிப்படையில் இது 4.93 சதுர கிலோ மீற்றர் பரப்பளவைக் கொண்டுள்ளது. இதில் 4.15 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.77 சதுர கிலோ மீற்றர் பிரதேசம் நீரினால் சூழப்பட்டுள்ளது.
# அவலோன்

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,334 ஆகும். அவலோன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 321.3 குடிமக்கள் ஆகும்.
# ஜான் ஊர்த்

**ஜான் என்றிக் ஊர்த்** (*Jan Hendrik Oort*, ( or ; 28 ஏப்பிரல் 1900 – 5 நவம்பர் 1992) நெதெர்லந்து சார்ந்த ஒரு டச்சு வானியலாலர். இவர் பால்வழி பற்றிய புரிதலில் பெரும்பங்களிப்பு செய்துள்ளார். இவர் ஒரு கதிர்வீச்சு வானியல் முன்னோடி. நியூயார்க் டைம்சு இதழ் தன் நினைவேந்தலில் இவரை இந்த நூற்றாண்டின் ”புடவி தேட்டத்தில் பெரும்பணியாற்றிய முன்னோடி வானியலாளர்களில் ஒருவராக” பாராட்டியுள்ளது. ஐரோப்பிய விண்வெளி முகமையின் வலைத்தளம் இவரை “இருபதாம் நூற்றாண்டின் தலைசிறந்த வானியலாளராக்க் கருதுவதோடு இவர் தன் அரிய கண்டுபிடிப்புகளால் வானியலையே புரட்சிகரமாக மாற்றியதாகக் கூறுகிறது.” ஊர்த்தின் பெயர் 1955 இல் நூறு வாழும் பெருமக்களில் ஒருவராக லைஃப் இதழில் வெளியிடப்பட்டது. போருக்குப் பின்னரான வானியலில் நெதெர்லாந்தை அதன் முன்னணிக்கு வந்தவரகக் கருதப்படுகிறார்.” இவர்தான் பால்வெளியின் புறவட்டத்தை அதாவது பால்வழியின் விண்மீன்களின் குழுவொன்று முதன்மை வட்டத்தின் வெளியே சுற்றி வருவதைக் கண்டறிந்தார். இவர் மேலும் வால்வெள்ளிகள் வட்டணைகளில் சுற்றிவருவதைத் தெளிவாகக் கூறியதோடு அவற்றின் பல கருத்துப்படிமங்களையும் உருவாக்கினார் “implied there was a lot more solar system than the region occupied by the planets.”
- இவர் 1932 இல் பால்வழி விண்மீன்களின் இயக்கங்களை அளந்து முதன்முதலில் கரும்பொருண்மம் நிலவுவதைச் சான்றோடு காட்டினார். அதாவது, பால்வழித் தளத்தின் பொருண்மை காணும் பொருள்களின் பொருண்மையை விட கூடுதலாக இருத்தலால், அதன்வழி கரும்பொருண்மம் பால்வழியின் மையத்தில் இருப்பதை நிறுவினார்.
- இவர் சூரியனைப் போல பால்வழி 100 பில்லியன் மடங்காக உள்ளதாக எடுத்துக் காட்டினார்.
- இவர் 1950 இல் சூரியக் குடும்பத்தின் பொது வட்டரத்தில் இருந்து வால்வெள்ளிகள் வருவதை முன்மொழிந்தார். இவ்வட்டரம் இப்போடு ஊர்த் முகில் எனப்படுகிறது.
- இவர் நண்டு ஒண்முகிலின் ஒளி முனைவுற்றுள்ளதைக் கண்டறிந்து இது ஒத்தியங்கு முடுக்கி உமிழ்வால் விளையும் கதிர்வீச்சாகும் என்றார்.
# ஜான் ஊர்த்

## தகைமைகள்

**விருதுகள்**  
- பசிபிக் வானியல் கழகப் பொற்பதக்கம், 1942
- அரசு வானியல் கழகப் பொற்பதக்கம், 1946
- பிரெஞ்சு அறிவியல் கல்விக்கழக ஜான்சன் பதக்கம், 1946
- அமெரிக்க வானியல் கழக ஃஎன்றி நோரிசு இரசெல் விரிவுரைத் தகைமை, 1951
- கவுடன் கஞ்சவீர், 1960
- வெத்லேசன் பரிசு, 1966
- தேசிய வானியல் காணக, ஜான்சுகி பரிசு, 1967
- கார்ல் சுவார்சுசைல்டு பதக்கம், வானியல் நிறுவனம் (Astronomische Gesellschaft), 1972
- Association pour le Développement International de l’Observatoire de Nice இன் அடியோன் பதக்கம், 1978
- வானியற்பியலுக்கான பால்சன் பரிசு, 1984
- இனமோரி அறக்கட்டளையின், கயோட்டோ பரிசு, 1987  
**இவர் பெயரிடப்பட்டவை**  
- சிறுகோள் 1691ஊர்த்
- ஊர்த் முகில்
- பால்வெளிக் கட்டமைப்பின் ஊர்த் மாறிலிகள்  
**உறுப்பினர்த் தகுதிகள்**  
- நெதெர்லாந்து அரசுகலை, அறிவியல் கழகத்தின் உறுப்பினர் (1937–1943, 1945–)  
இவர் இறந்த பிறகு நோபெல் பரிசாளரான சுப்ரமணியன் சந்திரசேகர், "வானியலின் ஓக் மரம் சாய்ந்திடவே, அதன் அரிய நிழலை இழந்து விட்டோம்." எனக் குறிப்பிட்டுள்ளார்.
# பொட்டாசியம் அர்கென்டோசயனைடு

**பொட்டாசியம் அர்கென்டோசயனைடு** *(Potassium argentocyanide)* என்பது KAg(CN)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்திலுள்ள இச்சேர்மம் வெள்ளி முலாம் பூசுவதற்கும், பாக்டிரியா கொல்லியாகவும், பெருமளவில் கிருமிநாசினிகளை தயாரிக்கவும் பயன்படுத்தப்படுகிறது.  
வெள்ளி குளோரைடுடன் பொட்டாசியம் சயனைடு கரைசலைச் சேர்த்து வினைபுரியச் செய்வதன் மூலமாக பொட்டாசியம் அர்கென்டோசயனைடை பெருமளவில் தயாரிக்க முடியும்.
# கும்பேசுவரர் திருக்கோயிலும் மகாமகத் திருவிழாவும் (நூல்)

**கும்பேசுவரர் திருக்கோயிலும் மகாமகத் திருவிழாவும்** தமிழ்ப் பல்கலைக்கழகம் வெளியிட்ட நூல்களில் ஒன்றாகும் .
# கும்பேசுவரர் திருக்கோயிலும் மகாமகத் திருவிழாவும் (நூல்)

## அமைப்பு

கும்பேசுவரர் பெயர் விளக்கம், கோயில் அமைப்பு, கும்பேசுவரரை வழிபட்டவர்கள், கோயிலிலுள்ள மூர்த்தங்கள், தீர்த்தங்கள், கோபுரங்கள், மண்டபங்கள், சிற்பங்கள், ஓவியங்கள், கல்வெட்டுகள், நாயன்மார்கள் அருளிய தேவாரப்பதிகங்கள் மற்றும் மகாமகத்திருவிழாவோடு தொடர்புடைய நவகன்னியர், மகாமக தீர்த்தங்கள் அளிக்கும் பலன்கள் என்ற பல்வேறு தலைப்புகளைக் கொண்டு கோயிலின் பெருமையையும், மகாமகத்தின் பெருமையையும் உணர்த்தும் வகையில் இந்நூல் அமைந்துள்ளது. கும்பகோணத்திலுள்ள 59 கோயில்களின் பட்டியல் இந்நூலில் உள்ளது.  
'கும்பேசுவரர் திருக்கோயிலும் மகாமகத் திருவிழாவும்', நூல், (1992; தமிழ்ப்பல்கலைக்கழகம், தஞ்சாவூர்)
# இலுப்பை

**இலுப்பை** அல்லது **இருப்பை** அல்லது **குலிகம்** (*Bassia longifolia*) தமிழகத்தைத் தாயகமாகக் கொண்ட ஒரு மரமாகும். இதன் விதையிலிருந்து பிழிந்தெடுக்கப்படும் எண்ணெய், இலுப்பெண்ணெய் எனப்படுகின்றது.
# இலுப்பை

## மரத்தின் அமைப்பு

இலுப்பை மரம் வெப்ப மண்டல மரவகையைச் சேர்ந்தது. கோடைகாலத்தில் இலையை உதிர்த்து விடும். சப்போட்டா தாவரத்தின் குடும்பத்தைச் சேர்ந்தது. இலைகள் சப்போட்டா இலையை ஒத்திருக்கும். நூறு அடிக்குமேல் வளரக்கூடியது. சப்போட்டா குற்று செடி அல்லது குற்று மர வகையைச் சேர்ந்தது, ஆனால் இலுப்பை மிக உயரமாக வளரும்.
# இலுப்பை

## பூ மற்றும் காயின் அமைப்பு

பூக்கள் உருண்டை வடிவமும் இனிப்பு சுவையும் வெண்மை நிறமும் உடையதாய் இருக்கும். இலுப்பைப் பூ முத்தின் வடிவில் சாறுடையதாக இருக்கும். இலுப்பை பழத்தின் சுவை, மணம் அனைத்தும் சப்போட்டா பழத்தை ஒத்திருக்கும். ஆனால் அதன் கொட்டை சப்போட்டா விதையை விட பெரிதாக இருக்கும். இலுப்பை பழம் சிறுவர்கள் உண்பார்கள். இலுப்பை பழத்தை வௌவால்கள் விரும்பி உண்ணும். இலுப்பை கொட்டையிலிருந்து எண்ணெய் எடுக்கலாம். சப்போட்டா விதைகள் முளைக்கும் தன்மை அற்றது. அதனால் இலுப்பை விதையை முளைக்க வைத்து அதனுடன் சப்போட்டா மரக்கிளையை ஒட்டு சேர்க்கின்றனர்.
# இலுப்பை

## மரத்தின் பயன்கள்

மரத்தின் உள்பாகம் மிகவும் உறுதி உடையது. குளக்கரையிலும் தரிசு நிலங்களிலும் இலுப்பையை நட்டு வளர்க்க முடியும்.
வெறும் வழிபாடுகளுக்கு மட்டுமல்லாமல் மருத்துவப் பயன்பாட்டிற்குப் பயன்படும் அருமையான மருத்துவ குணம் கொண்ட மருந்து இலுப்பை எண்ணெய்.
# இலுப்பை

## இலுப்பை எண்ணெய்

இதன் எண்ணெய் சற்று வெளிறிய மஞ்சள் நிறத்தில் இருக்கும். இலேசான கசப்புச் சுவையைப் பெற்றிருக்கும். இதன் எண்ணெய் குளிர்காலத்தில் உறைந்து விடும். இந்த எண்ணெயைச் சமையலுக்கும் பயன்படுத்தலாம். ஆனால் சிறிது கசப்புச் சுவையாக இருக்கும். கோயில்களில் விளக்கு வைக்க இந்த எண்ணெயைப் பயன்படுத்தினர். அதனால் சிவன் கோயில் உள்ள இடங்களில் இலுப்பை மரங்களை நட்டு வளர்த்தனர். இதன் எண்ணெய் மருந்தாகவும் பயன்படுகிறது. சவர்க்காரம் தயாரிக்க, கோயில் திருவிளக்கெரிக்க பயன்படும்.
# இலுப்பை

## இலுப்பை எண்ணெய்

### மருத்துவப் பயன்கள்

கீல் வாதம், மூல வியாதி, மற்றும் மலச்சிக்கலுக்கு மருந்தாகவும் பயன்படுகிறது. இலுப்பைப்பூ நாடி நடையையும் உடல் வெப்பத்தையும் அதிகரிக்கும்; பசியுண்டாக்கும்; சதை நரம்புகளைச் சுருங்கச்செய்யும்; தும்மலுண்டாக்கும்.
# இலுப்பை

## தலமரமாக

திருஇரும்பைமாகாளம், திருப்பழமண்ணிப்படிக்கரை, திருக்கொடிமாடச் செங்குன்றூர் (திருச்செங்கோடு), திருவனந்தபுரம் முதலிய திருக்கோயில்களில் இலுப்பை மரம் தலமரமாக உள்ளது. திருப்பழமண்ணிப்படிக்கரை தலமரத்தால் இலுப்பைப்பட்டு என்றே தற்பொழுது விளங்குகிறது. சென்னை மயிலாப்பூரில் உள்ள ஏகாம்பரேசுவரர்–காமாட்சி ஆலய வளாகத்தில் திருவள்ளுவருக்கு ஏழுப்பப்பட்டுள்ள கோயிலின் தலமரமாக விளங்குவது அங்கு வள்ளுவர் பிறந்ததாக கருதப்படும் இடத்தில் எழுந்துள்ள இலுப்பை மரமாகும்.
# இலுப்பை

## அழிவு

தமிழகப் பழங்குடி மக்களின் தாகத்தைத் தீர்த்து வந்த இலுப்பைப்பூவின் உற்பத்தி அழிவின் முகப்பில் இருக்கிறது. தமிழகத்தில் 1950 ஆம் ஆண்டு வாக்கில் 30,000 மரங்கள் இருந்தன. ஆனால் 2015 ஆம் ஆண்டு வாக்கின் கணக்கின்படி 10,000 மரங்களே உள்ளதாகக் கணக்கிடப்பட்டுள்ளது.
# இலுப்பை

## புகைப்படக் காட்சியகம்

இவை இந்தியாவில் எடுக்கப்பட்ட படங்கள் ஆகும்.
# ஹிசார்

## போக்குவரத்து

ஹிசாரில் உள்ள தொடருந்து நிலையம் பிகானேர் ரயில்வே கோட்டத்துக்கு உட்பட்டது. இது இந்திய ரயில்வேயின் வடமேற்கு தொடருந்து மண்டலத்தின் கட்டுப்பாட்டில் உள்ளது.
இங்கிருந்து தில்லி, பஞ்சாப், இராசத்தான், சம்மு காசுமீர் ஆகிய மாநிலங்களின் நகரங்களுக்கு சென்று வர தொடர்வண்டிகள் இயக்கப்படுகின்றன.
# ஹிசார்

## கல்வி

இந்த நகரத்தில் உள்ள முக்கியப் பல்கலைக்கழகங்கள்:
- குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகம்
- லாலா லஜபதிராய் கால்நடை மற்றும் விலங்கியல் பல்கலைக்கழகம்